Kaunti Petseri

Kaunti Petseri () nya siti kaunti Estonia ti ditumbuhka dalam taun 1918. Taja pia, kenyau ari taun 1944, tebal agi kaunti nya udah dipegai nyadi Pelilih Menua Pechorsky di Wilayah Pskov, keterubah iya dipegai SFSR Rusia lalu udah nya, ari taun 1991, dipegai Rusia. Estonia ngetanka kandang menua ke diatu nyadi Parish Setomaa ba Kaunti Võru kemaya hari tu.

 Sejarah 
Komposisyen wilayah serata provinsi ke suba Petseri County (Petserimaa) dikumbai nyadi menua asal bansa Seto,Culture and Power at the Edges of the State By Thomas M. Wilson, Hastings Donnan; ; p. 268  bansa Balt-Finnik ti bekaul enggau bansa Estonia. Orang Rusia ke diau ba pelilih menua Petseri tebal agi orang ke bepengarap lama ke bejaku ngena dialek transisyen entara jaku Rusia enggau jaku Belarus. The Slavonic and East European Review - Page 516  Ba tengan abad ke-15 siti ari biara Ortodoks Rusia ke pemadu beguna, iya nya Biara Pskovo-Pechersky, ditumbuhka ba kandang endur nya.Post-Cold War Identity Politics: Northern and Baltic Experiences; ; p. 263 

Maya taun kepenudi Perang Dunya I, ari bulan Februari ngagai Disember 1918, indu nengeri menua nya, Pechory, dipegai soldadu Jereman. (Nya alai, kandang menua nya nyengkaum mengeri enggau kandang menua ke ngelingi iya diperambu nyadi sebagi ari Baltic Duchy). Mengeri nya udah nya ditabanka soldadu Estonia kena 29 Mac 1919, maya Perang Meredeka Estonia. Sempekat Tartu taun 1920 udah nya ngagihka Pechory enggau kandang menua ke ngelingi iya, iya nya pelilih menua Setomaa, ngagai Estonia. Pechory ditukar nama nyadi Petseri lalu kandang endur nya nyadi Daerah Petseri. Gerija Lutheran Saint Peter digaga dalam taun 1926 ba Petseri.

Lebuh Perang Dunya Kedua, menua nya dipegai soldadu Jereman entara bulan Ogos 1941 enggau 11 Ogos 1944, lalu udah nya dipegai soldadu Soviet lebuh sida mansang nuju Jereman Nazi. Piak bekuasa Soviet mindahka sebagi besai kandang menua Petseri ari SSR Estonia ngagai SFSR Rusia dalam taun 1944.

Pengudah Estonia meredeka baru ari Serakup Soviet dalam bulan Ogos 1991, Estonia mantaika tanya pasal pulai ngagai garis entara menua ari baruh Sempekat Tartu: Estonia ngelengka ke dawa tu dalam bulan November 1995, taja pia.A Political and Economic Dictionary of Eastern Europe, p. 443   Estonia enggau Rusia nyain Sempekat Garis Entara Menua Estonia–Rusia kena 18 Mei 2005: jaku pemuka madahka garis entara menua entarabansa udah berubah sebagi, nitihka Artikel 122 Konstitusyen Estonia.

 Peda mega 

 Garis entara menua Estonia enggau Rusia
 Penyarut kandang menua Estonia enggau Rusia
 Pechory
 Pelilih Menua Pechorsky
 Seto enggau Setomaa.

 Nota enggau penyanding